ફરહાન અખ્તરની 'રોક ઓન ટુ' પણ બોક્સઓફિસ પર પાણીમાં બેસી ગઇ. ફરહાનની રોક ઓન ખૂબ વખણાઇ હતી અને તેને નેશનલ એવોર્ડ પણ મળ્યો હતો, પરંતુ ફિલ્મની સિક્વલ સુપરફ્લોપ થઇ ગઇ. જો કે, નોટબંધીના નિર્ણય બાદ તુરંત રિલિઝ થઇ હોવાથી પણ ફિલ્મના કલેક્શનને ખાસી અસર થઇ હતી. આમ છતાં, ફિલ્મની વાર્તા પ્રમાણમાં નબળી હતી. રોક ઓનનું સંગીત હિટ ગયું હતું, જ્યારે આ ફિલ્મના ગીતોમાંથી એકમાત્ર જૂનો ટાઇટલ ટ્રેક જ લોકોને પસંદ પડ્યો હતો.